Rolul arhitectului
1. De ce un arhitect?

2. Care este rolul unui arhitect?

3. Ce garanţii oferă un arhitect?

4. Când trebuie să solicitaţi serviciile unui arhitect?

5. Cât costă un arhitect?

6. Casa dumneavoastră şi misiunile arhitectului, faze de proiectare şi de realizare a casei dumneavoastră

1. De ce un arhitect?

· Pentru că aveţi propriul dumneavoastră stil de viaţă şi gusturi ce vă caracterizează

În primul rând menirea arhitectului este de a vă asculta; plecând de la necesităţile dumneavoastră, gusturile dumneavoastră, modul dumneavoastră specific de viaţă, evoluţia posibilă a familiei dumneavoastră, arhitectul vă ajută să vă definiţi propriul proiect:

· definire a locurilor şi dispunerea lor în spaţiu

· utilizarea judicioasă a suprafeţelor

· organizarea volumelor interioare

· obţinerea unui aspect exterior care să vă satisfacă sau chiar să vă întreacă aşteptările.

Arhitectul nu vinde proiecte tip, pentru că locuinţa dumneavoastră nu trebuie să vă impună un mod de viaţă standardizat. El organizează spaţiul funcţie de gusturile şi de nevoile dumneavoastră, oferindu-vă în ciuda tuturor constrângerilor o mai mare personalizare a încăperilor şi imaginii de ansamblu.

Arhitectul este un om al dialogului, dar de asemenea un om al calcului şi măsurii: el vă propune un proiect compatibil cu mijloacele dumneavoastră financiare. El vă oferă maximum de efect şi rezultat cu un minim de efort. Cu tema program şi cu costurile clar definite, el devine avocatul dumneavoastră în faţa antreprenorilor, făcându-vă să beneficiaţi de o realizare (construcţie, amenajare etc.) de calitate în limitele celor mai bune condiţii de preţ.

Arhitectul asigură urmărirea lucrărilor, respectarea proiectului şi a detaliilor sale.

· Deoarece sunteţi conştient că întreţinerea şi utilizarea casei dumneavoastră (costurile acestora) vor deprinde atât de calitatea concepţiei sale cât şi de seriozitatea cu care lucrările de construire vor fi realizate

Arhitectul dumneavoastră vă va concepe casa ţinând cont de climatul şi situl ambiant în mijlocul căruia aceasta se va integra: orientare faţă de punctele cardinale, grad de închidere sau de deschidere faţă de vecinătăţi, organizarea acceselor şi a traseelor de mişcare, integrare armonioasă în cadrul mediului natural sau a structurii urbane existente, alegerea unei expresii arhitectonice potrivite în acord cu alegerea unei tehnologii şi a unor materiale de construcţie şi de finisaj, alegerea unui tip de încălzire şi de ventilare studiate în scopul limitării la maximum a viitoarelor consumuri de energie şi implicit a costurilor de întreţinere.

· Pentru că doriţi ca şantierul dumneavoastră să înceapă cât mai repede cu putinţă!

Pentru a construi, chiar pe un teren ce vă aparţine, conform legislaţiei din România, trebuie să obţineţi o Autorizaţie de Construcţie împreună cu acordurile şi avizele aferente, conform legii (Legea 50/1991 republicată privind autorizarea executării construcţiilor şi unele măsuri pentru realizarea locuinţelor, Legea 453/2001 pentru modificarea şi completarea Legii 50/1991, Ordinul 1943/2001 pentru aprobarea Normelor metodologice de aplicare a Legii 50/1991).

Arhitectul întocmeşte pentru dumneavoastră documentaţia tehnică necesară pentru obţinerea Autorizaţiei de Construire. Constituindu-se într-un adevărat avocat al dumneavoastră, este de datoria lui să vă susţină proiectul în faţa forurilor de avizare şi să se ocupe de toate demersurile birocratice de ordin juridic, administrativ, tehnic ce însoţesc obligatoriu această acţiune şi care ţin de competenţa sa. El depune documentaţia şi rezolvând toate obiecţiunile organelor de avizare, poate accelera în mod considerabil termenele de obţinere a autorizaţiei dumneavoastră de construire.

· Pentru că, în condiţiile în care casa dumneavoastră trebuie înainte de toate să vă placă, ea trebuie de asemenea să respecte mediul ambiant în care se va înscrie

Arhitectul dumneavoastră va veghea împreună cu dumneavoastră ca investiţia pe care o faceţi să se integreze armonios în mediul înconjurător. Pe lângă artist, constructor, economist sau avocat, arhitectul dumneavoastră este deopotrivă un om de cultură şi un ecolog, fin cunoscător al regulilor de inserţie în cadrul urban sau cel natural, în mod obligatoriu la curent cu regulile urbanistice şi de protecţie ale mediului.

2. Care este rolul unui arhitect?

Menirea arhitectului este de a participa la tot ceea ce înseamnă amenajare spaţială, de la scară mare (teritorială, peisagistică) la cea de detaliu, cu referire în special la activitatea de construcţii.

Arhitectul intervine în domeniul construcţiilor noi, al reabilitării, restaurării, reconversiei celor vechi, în domeniul amenajării peisajului, în domeniul clădirilor publice, al celor de locuit, agricole şi industriale, de învăţământ şi cultură etc. Aportul său este obligatoriu în cazul unui proiect arhitectural ce urmează a obţine autorizaţia de construire. Arhitectul răspunde aşteptărilor fiecărui client, veghind la respectarea interesului colectiv.  

· Arhitectul este însărcinat de către client pentru a întocmi proiectul arhitectural.

Acest proiect defineşte prin intermediul părţilor desenate (planuri, secţiuni, faţade, planşe de prezentare, perspective, detalii etc.) şi părţilor scrise, implantarea de clădiri, compoziţia, organizarea şi expresia volumelor acestora precum şi alegerea materialelor şi culorilor.

· Arhitectul întocmeşte proiectul arhitectural coordonat cu proiectele de inginerie pentru structura de rezistenţă şi instalaţiile de încălzire, sanitare, apă – canal, ventilaţie şi climatizare, electrice etc.

Dincolo de definirea proiectului arhitectural şi a întregului proiect coordonat pe specialităţi, arhitectul este competent pentru a interveni la toate nivelurile proiectului, de la concepţie până la execuţia lucrărilor:

· alegerea terenului

· alcătuirea temei program

· concepţie (studii pe variante, schiţe, perspective, simulări pe calculator, machete de studiu)

· expertize (dacă sunt necesare)

· evaluare economică

· studiu de fezabilitate

· proiectul tehnic şi de execuţie, coordonarea specialităţilor (inginerie de rezistenţă şi instalaţii, drumuri)

· demersuri administrative

· caiete de sarcini, organizarea licitaţiilor pentru execuţia lucrărilor

· urmărirea de şantier

· recepţia lucrărilor.

Arhitectul poate să-şi îndeplinească mai bine misiunile atunci când îşi asumă răspunderile operaţiunilor de la un capăt la celălalt (în întregime).

Apropiat şi disponibil, arhitectul este cel mai potrivit pentru a vă asista în toate fazele de urmărire ale şantierului. El vă ghidează în procesul edificării şi vă ajută să vă materializaţi ideile obţinând maximum de profit în utilizarea unui amplasament.

Prestaţia sa completă generează calitate, performanţă şi economie de timp şi bani. Ea vă garantează raportul optim calitate / preţ la momentul realizării investiţiei şi economii apreciabile de întreţinere.

Arhitectul întâlneşte clienţii, coordonează şantierele şi întreţine contacte cu diverşii săi interlocutori:

· politicieni

· funcţionari

· oameni de afaceri

· bancheri

· promotori

· antreprenori.

Om de teren, el veghează personal la desfăşurarea lucrărilor.

· În România apelează la arhitect:

· clientul privat, pentru că a construi sau a renova este una din deciziile cele mai importante ale vieţii şi familiei sale

· politicianul (alesul) local, pentru că este judecat, împreună cu echipa sa, funcţie de capacitatea sa de a perfecţiona amenajarea teritoriului, de a ameliora echipamentele şi infrastructurile comunităţii şi calitatea vieţii concetăţenilor săi

· comerciantul, pentru că amenajarea magazinului său influenţează cifra sa de afaceri

· promotorul, pentru că locatarii şi cumpărătorii sunt din ce în ce mai sensibili la calitatea spaţiilor, funcţionalităţii şi mediului ambiant, factori de mai mare rentabilitatea comercială

· industriaşul, pentru că funcţionalitatea, supleţea de utilizare şi performanţele tehnice ale spaţiilor garantează o productivitate sporită. Ambianţa locurilor de muncă şi imaginea lor sunt de asemenea atu-uri pentru întreprindere

· coproprietari, pentru că amenajarea şi întreţinerea părţilor comune influenţează asupra cheltuielilor şi perenităţii patrimoniului

· agricultorul, pentru că modernizarea clădirilor agricole ale fermelor familiale sau colective ameliorează rentabilitatea lor şi protejează calitatea peisajului

· conducătorul bisericii (paroh, episcop etc.), pentru că ştie că aspiraţiile spirituale şi credinţa au nevoie de cea mai apropiată şi elocventă expresie simbolică

· investitorul în cultură, pentru că valorile comune ale colectivităţii trebuie să se regăsească în calitatea, expresia şi atmosfera teatrelor, bibliotecilor şi muzeelor sale

· investitorul în turism, pentru că gradul de ocupare şi rentabilitatea al unui hotel depinde de funcţionalitatea sa, de gradul de confort, de atmosfera şi calitatea serviciilor oferite raportate la preţ

· rectorul universităţii, directorul de şcoală, pentru că eficienţa şi calitatea procesului de învăţământ sunt direct influenţate de funcţionalitatea şi calitatea laboratoarelor, sălilor de curs şi seminar, sălilor de clasă, de modul de organizare şi de eficienţa utilităţilor.

3. Ce garanţii oferă un arhitect?

· Competenţă profesională

Diploma de arhitect este acordată în urma unor studii de lungă durată (minim 5 ani, în România de 6 ani) în cadrul căruia viitorul profesionist acumulează cunoştinţe indispensabile realizării şi execuţiei proiectului arhitectural.

Exercitarea profesiei şi deţinerea titlului de arhitect cu drept de semnătură sunt reglementate în România conform Legii 184/2001 privind organizarea şi exercitarea profesiei de arhitect. Profesarea ca arhitect cu drept de semnătură este posibilă doar dacă arhitectul respectiv este înscris în Tabloul Naţional al Arhitecţilor (publicat de Ordinul Arhitecţilor din România în Monitorul Oficial), ca membru al unei filiale teritoriale. Pentru a verifica dacă persoana cu care doriţi să colaboraţi este arhitect cu drept de semnătură puteţi consulta Tabloul Naţional al Arhitecţilor. Vă mai puteţi interesa la sediul filialei teritoriale a Ordinului Arhitecţilor din România (O.A.R.) din regiunea în care vă aflaţi.

Pe parcursul întregii sale cariere, arhitectul îşi ameliorează, perfecţionează cunoştinţele în cadrul unui proces de formaţie continuă.  De asemenea, reabilitarea, restaurarea, organizarea de şantier, studiile peisagistice, studiile de impact, diagnosticul imobiliar, expertizele etc. sunt domenii unde arhitectul îşi manifestă competenţele.

· Garanţii etice

Din momentul înscrierii sale în O.A.R., arhitectul se angajează să respecte Codul deontologic al profesiei de arhitect ce însoţeşte textul Legii 184/2001, respectiv obligaţii profesionale faţă de clienţi (secţiunea a 3-a) etc. Nerespectarea  acestor prevederi poate antrena sancţiuni disciplinare (avertisment, vot de blam, suspendarea sau retragerea dreptului de semnătură, radiere din O.A.R.

· Garanţii contractuale

Misiunile ce urmează a fi încredinţate arhitectului fac obiectul unui contract scris, indicând clar obligaţiile arhitectului şi ale clientului. Redactarea unui astfel de contract este obligatorie conform Codului Deontologic al profesiei de arhitect, secţiunea a 3-a, art. 21.

Acest contract trebuie să precizeze în mod special:

· misiunile exacte şi durata lor pe care doriţi să le încredinţaţi arhitectului

· modalităţi de plată: onorariile arhitectului se negociază liber şi prealabil semnării contractului cu respectarea baremului de tarif minimal al O.A.R.

· calendarul proiectului: arhitectul vă propune un calendar precis al plăţilor şi termenelor de predare ale tuturor fazelor de proiectare, de la studiile preliminare până la fazele finale ale execuţiei lucrării

· Garanţii profesionale

Ca şef de proiect, dintre profesiile implicate în activitatea de construcţii, arhitectul este cel căruia i se pot impune obligaţiile de asigurare cele mai importante.
În România, arhitectul cu drept de semnătură nu trebuie să fie obligatoriu asigurat. Cu toate acestea, fiecare arhitect cu drept de semnătură membru O.A.R. poate fi, la solicitarea dumneavoastră, beneficiarul unei poliţe de asigurare, ce poate acoperi ansamblul unor acte ce angajează responsabilitatea sa profesională. Arhitectul are datoria de consultant ce se exercită pentru toate misiunile pe care i le solicitaţi:

· la stadiul de concepţie, arhitectul trebuie să vă avertizeze asupra fezabilităţii operaţiunii, să vă aducă la cunoştinţă starea solului, să vă prevină asupra imperfecţiunilor unei lucrări realizate cu un preţ scăzut sau asupra unei eventuale depăşiri a bugetului prevăzut, asupra riscurilor la care sunt supuse clădirile învecinate în cazul unei construcţii noi

· la stadiul execuţiei lucrării: arhitectul trebuie să vă sfătuiască asupra alegerii antreprizelor de construcţii, asupra calităţii şi caracteristicilor materialelor utilizate (vă poate sfătui să nu utilizaţi anumite materiale)

· la stadiul de recepţie a lucrărilor: arhitectul trebuie să vă atenţioneze asupra tuturor viciilor apărute la terminarea lucrărilor. Informarea dumneavoastră va fi făcută de către arhitect prin atenţionare scrisă.

Cu fiecare proiect realizat, arhitectul îşi angajează întreaga sa responsabilitate şi reputaţie.

Arhitectul dumneavoastră are tot interesul să vă satisfacă: casa dumneavoastră va fi cartea sa de vizită, aceasta împreună cu dumneavoastră fiind pentru arhitect cea mai bună publicitate.

4. Când trebuie să solicitaţi serviciile unui arhitect?

Participarea unui arhitect este obligatorie pentru concepţia şi întocmirea oricărui proiect ce urmează a fi supus unei cereri de Autorizaţie de Construire (conform Legii 453/2001 şi Ord.1943/2001) fie că se referă la construirea unei case noi, adăugirea sau supraetajarea unei clădiri existente. Pentru clădiri de locuinţe (parter sau parter şi un etaj), având suprafaţa construită desfăşurata mai mică de 175mp, conform competenţelor oferite de lege (Legea 50/1991, art.6)  este obligatorie doar participarea unui conductor arhitect (studii superioare de minim 3 ani).

A alege un arhitect înseamnă a alege o competenţă recunoscută de lege.

Experienţa şi notorietatea nu trebuie să fie singurele criterii de alegere, pentru că tinerii profesionişti merită de asemenea încrederea dumneavoastră.

Dialogul direct cu mai mulţi arhitecţi, dacă importanţa investiţiei o justifică, este esenţial, pentru că încrederea dintre dumneavoastră şi arhitect este un dat esenţial pentru reuşita proiectului dumneavoastră. Acesta presupune chiar organizarea concursului pentru soluţii şi idei de arhitectură.

Direcţiile de Urbanism din cadrul prefecturilor şi municipiilor (arhitecţii şefi de judeţe şi municipii) sunt în măsură să vă vină în ajutor cu informaţii asupra reglementărilor prevăzute în planurile urbanistice pe care propriile voastre proiecte şi interese vor trebui să le respecte.

Filialele regionale ale O.A.R. vă pot fi de asemenea de folos, fiind în măsură să va pună la dispoziţie toate informaţiile necesare. La solicitarea dumneavoastră, împreună cu filialele teritoriale ale O.A.R. puteţi organiza chiar concursuri de arhitectură şi urbanism în scopul alegerii unui arhitect pentru investiţii pe care le consideraţi suficient de importante.

5. Cât costă un arhitect?

Conform legii 184/2001 privind organizarea şi exercitarea profesiei de arhitect, cap.2, secţiunea a 3-a, Drepturile şi obligaţiile arhitecţilor cu drept de semnătură, art.16 c) cap.4, art.43 alin (2), arhitecţii cu drept de semnătură, membri O.A.R. beneficiază pentru serviciile prestate în relaţiile contractuale ce se stabilesc cu dumneavoastră de un onorariu negociat liber, al cărui nivel minim este stabilit de către O.A.R. cu avizul M.L.P.T.L. (Ministerul Lucrărilor Publice, Transportului şi Locuinţei) nr.2156/02.10.2001 şi avizul M.C.C. (Ministerul Culturii şi Cultelor)  nr.6224/17.10.2001.

În consecinţă, onorariile minime nu pot fi mai mici de:

· 75% din tarifarea rezultată prin aplicarea metodologiei aprobate prin Ordinul M.L.P.A.T. nr.11/N/1994

· 50% din tarifarea rezultată prin aplicarea metodologiei aprobate prin Ordinul M.L.P.A.T. nr.11/N/1994, pentru investiţiile realizate în scopuri sociale din fonduri publice (locuinţe sociale şi pentru tineri în regim colectiv, investiţii pentru învăţământ şi sănătate şi anume: şcoli, grădiniţe, internate, cantine şcolare, orfelinate, creşe şi dispensare)

· 30% din rezultată prin aplicarea metodologiei aprobate prin Ordinul M.L.P.A.T. nr.11/N/1994 pentru locuinţele în mediul rural, inclusiv anexele gospodăreşti ale acestora, racordarea şi branşarea acestora la utilităţi, care îndeplinesc cumulativ următoarele condiţii:

- sunt situate în afara zonelor de protecţie a monumentelor istorice

- au suprafeţe minimale prevăzute de Legea locuinţei nr.114/1996, republicată, majorate cu maximum 20%

· sunt reşedinţe principale

· se realizează din fondurile persoanelor fizice şi au regim de înălţime P, P+1 etaj.

Tariful calculat conform tabelului 6.14.A (prezentat mai jos) reactualizat reprezintă tariful unui proiect complex acoperind toate fazele de proiectare şi toate specialităţile implicate în proiect, conform Legii 10/1995 privind calitatea în construcţii, Legii 453/2001 şi ale Ordonanţei de urgenţă a guvernului nr.20/2001 privind achiziţiile publice. În consecinţă, onorariile pentru întreg proiectul, cu toate specialităţile (arhitectură, inginerie pentru structură şi instalaţii este cuprins în tabelul de mai jos, cu menţiunea că onorariul strict al arhitectului variază între48% şi 52% din valorile prezentate, funcţie de specificul lucrării proiectate:

nr.

crt
Transa de calcul din valoarea de investiţie

(fără TVA )

Euro

cota %                                                                      
Grupa

I

programe simple

Euro

cota % 
Grupa

II

locuinţe

Euro

cota % 
Grupa

III

afaceri curente

Euro

cota % 
Grupa

IV

programe complexe

Euro

cota % 
Grupa

V

funcţiuni tehnologice 

Euro

cota % 
Grupa

VI

centrale şi pcte termice

Euro

cota %
Grupa

VII

restaurări

Euro

cota %

1
tranşa minimă până la                  54 000
valoare de proiectare
7,2%

3 888
8,4%

4 536
8,6%

4 644
9,5%

5 130


8,5%

4 590
9,0%

4 860
9,7%

5 238

2
de la 54 000 la                             144 000
valoare de proiectare tranşe cumulate
6,7%

9 918*
6,6%

10 476*
7,9%

11 754*
8,7%

12 960*
7,7%

11 520*
8,0%

12 060*
8,6%

12 978*


3
de la 144 000 la                        1 080 000
valoare de proiectare tranşe cumulate
6,0%

66 078*
5,7%

63 828*
7,2%

79 146*
7,9%

86 904*
7,0%

77 040*
7,1%

78 516*
7,6%

84 114*


4
de la 1 080 000 la                     2 880 000
valoare de proiectare tranşe cumulate
5,3%

161 478*
4,8%

150 228*
6,6%

197 946*
7,1%

214 704*
6,1%

186 840*
6,2%

190 116*
6,8%

206 514*


5
de la 2 880 000 la                   18 000 000
valoare de proiectare tranşe cumulate
4,6%

856 998*
3,9%

739 908*
6,0%

1 105 146*
6,3%

1 167 264*
5,9%

1 078 920*
5,1%

961 236*
6,3%

1 159 074*


6
tranşa peste                             18 000 000
3,8%
2,7%
5,4%
5,5%
4,1%
4,4%
5,8%

* onorariile editate sunt rezultatul calcului corespunzător limitei superioare a tranşei respective

Transa de calcul din valoarea de investiţie

(fără TVA )

Euro
până la 

10 800
de la

10 800 la

28 800
de la

28 800 la

93 600
de la

93 600 la

216 000
de la

216 000 la

1 260 000
de la

1 260 000 la

2 880 000
peste

2 880 000

Grupa VIII - organizare şantier 

cota %

valoare de proiectare pe tranşe cumulate
0,56 %

60,48
0,42 %

136,08*
0,35 %

362,88*
0,16 %

558,72*
0,06 %

1185,12*
0,03 %

1671,12*
0,01 %



COTE PROCENTUALE DIN VALOAREA DE INVESTIŢIE PENTRU PROIECTAREA LUCRĂRILOR

 CU SPECIFIC PREPONDERENT ARHITECTURAL
CLASIFICAREA LUCRĂRILOR

· Grupa   I – Lucrări de plastică arhitecturală şi decoraţiuni interioare / exterioare la clădiri

· Grupa  II – Mobilare clădiri civile

· Grupa III – Amenajare peisagistică

· Grupa IV – Mobilier urban şi dotări stradale

Proiectarea pieselor unicat, prototipuri se calculează distinct conform ordin MLPAT 11/N din 01.06.1994

Lucrările cu tratare plastică deosebită, prevăzute în art. 6.15.A la toate grupele, vor fi tarifate cu aplicarea unui factor de influenţă specific k = 1,25

Nr.

crt.
Tranşa de calcul din valoarea de investiţie

(fără TVA )

EURO

cota %
Grupa I

decoraţiuni interioare/exterioare

Euro

cota %
Grupa II

mobilare clădiri civile

Euro

cota %
Grupa III

Amenajare peisagistică

Euro

cota %
Grupa III

Mobiler urban şi dotări stradale

Euro

cota %

1
tranşa minimă până la                                 1 440
valoare de proiectare tranşe cumulate
20 %

288,0
14 %

201,6
18 %

259,2
12 %

172,8

2


de la    1 440 la                                            7 200
valoare de proiectare tranşe cumulate
16 %

1 209,6*
12 %

892,8*
15 %

1 123,2*
10 %

748,8*

3
de la    7 200 la                                          21 600
valoare de proiectare tranşe cumulate
12 %

2 937,6*
11 %

2 476,8*
12 %

2 851,2*
9 %

2 044,8*

4
de la  21 600 la                                          50 400
valoare de proiectare tranşe cumulate
9 %

5 529,6*
10 %

5 356,8*
10 %

5 731,2*
8 %

4 348,8*

5
de la   50 400 la                                       144 000
valoare de proiectare tranşe cumulate
8 %

13 017,6*
9 %

13 780,8*
8 %

13 219,2*
7 %

10 900,8*

6


de la 144 000 la                                       360 000
valoare de proiectare tranşe cumulate
7 %

28 137,6*
8 %

31 060,8*
6 %

26 179,2*
6%

23 860,8*

7
tranşa peste                                              360 000
5 %
7 %
4 %
5 %



* onorariile editate sunt rezultatul calcului corespunzător limitei superioare a tranşei respective

Onorariile, atât ale arhitectului cât şi ale inginerilor ce alcătuiesc cu toţii echipa dumneavoastră de proiectare sunt calculate funcţie de valorile de investiţie estimate. Aceste valori sunt aproximate de către O.A.R. pe tipuri de funcţiuni, după cum urmează:

VALORI MINIME DE INVESTIŢIE C+I

EXPRIMATE ÎN EURO/MP, FĂRĂ TVA
grupa
construcţii
cuprinde
Valori conform
Legii nr. 27/1994 privind impozitele şi taxele locale, republicată,
modificată şi completată de
OUG nr. 62/1998 şi OUG nr. 15/1999 *
Observaţii

GRUPA I
Construcţii cu programe simple
Construcţii cu programe simple pentru clădiri publice, administrative, de învăţământ primar, internate, creşe, puncte sanitare şi alte construcţii cu destinaţie simplă, temporară/provizorie inclusiv anexele funcţionale ale acestora.
 192


GRUPA II
Construcţii cu programe de locuit
1. Locuinţe sociale
 240




2. Alte locuinţe
**320


GRUPA III
Construcţii destinate afacerilor curente
Construcţii cu cerinţe normale pentru clădiri cu funcţiuni:





1.
Comerciale 
288




2.
Prestări servicii (agenţii turistice, publicitare, case de oaspeţi, moteluri, hanuri)
336




3.
Culturale 
360




4.
Alimentaţie publică (bodegi, braserii, cantine, economate)
312


GRUPA IV
Construcţii cu programe complexe
Construcţii cu programe complexe în clădiri pentru:





1.
Sănătate (spitale, clinici, policlinici, baze de tratament cu servicii tehnico-medicale, balneare, sau de cură, sanatorii, laboratoare de specialitate, institute medico-legale, de biologie, veterinare, băi publice, case de sănătate pentru bătrâni, orfani, persoane cu handicap şi altele)
792




2.
Cultură (teatre, cinematografe, săli de concert, biblioteci, muzee)
696




3.
Învăţământ (şcoli tehnice, licee, academii, universităţi)
528




4.
Culte (mănăstiri, biserici, schituri, moschei, sinagogi, crematorii)
1560




5.
Turism (hoteluri cu confort ridicat/cu cerinţe speciale)
528




6.
Comerţ (mari magazine, pavilioane, târguri şi expoziţii, imobile birouri)
432




7.
Sport (săli de sport, stadioane, piscine, complexe sportive)
696




8.
Funcţiuni publice (săli polivalente, tribunale, burse, bănci, ministere, clădiri administrative în mediu urban, garaje etajate, gări, aerogări)
792




9.
Clădiri plombe/cu contururi obligate
432


GRUPA V
Construcţii cu specific tehnologic din sectorul de activitate public-civil
Ateliere, laboratoare, hale, staţii de hidrofor, de aer comprimat, posturi trafo, staţii de redresare, spatii de depozitare având fluxuri tehnologice speciale, instalaţii anexe specifice lucrărilor de alimentare cu apă, canalizare, termoficare, gaze ( staţii de pompare, epurare, filtrare, demanganizare, bazine decantoare etc. ), lucrări de poduri, pasaje pietonale/rutiere, pasarele, galerii edilitare, subzidiri, ziduri de sprijin, acoperiri şi protecţii de lucrări edilitare şi alte lucrări similare.
360


GRUPA VI
Construcţii şi instalaţii pentru centrale şi puncte termice

264


GRUPA VII
Modernizări, amenajări, renovări, reparaţii şi consolidări la construcţii existente ***


se vor considera valori de investiţie de 60% din C+I /mp al grupelor precedente

NOTE: 
* Calculul valorilor conform OUG nr. 62/1998 şi OUG nr.15/1999 s-a făcut la cursul Leu/ Euro de 12591/1, la data apariţiei OUG nr. 15/1999.

** Valoarea pentru „alte locuinţe”, grupa II rezultă din analizele de preţ publicate în “Bursa Construcţiilor” nr. 3(15)/2001.

*** Valorile de investiţie pentru lucrările de restaurare se determină printr-o procedura specifică, corespunzătoare cu complexitatea lucrărilor.

Contractul pe care îl veţi semna cu arhitectul dumneavoastră trebuie să precizeze modalitatea sa de remuneraţie şi nivelul onorariilor sale. Acestea depind în mod esenţial de trei factori:

· costul investiţiei (a cărei valoare minimă poate fi dedusă din tabelul O.A.R.) 

· complexitatea investiţiei (diferitele tipuri de investiţii sunt de asemenea cuprinse în tabelul 6.14.A)

· întinderea şi gradul de dificultate al misiunilor încredinţate.

În condiţiile în care costul exact al investiţiei dumneavoastră nu poate fi cunoscut înaintea ofertelor antreprenorilor de construcţii, este posibilă introducerea în contractul de proiectare a unei clauze de diminuare a onorariului său iniţial, dacă devizul său depăşeşte o marjă considerată „de toleranţă”. Aceasta este în general de maximum 10% în condiţiile unei estimări la începutul fazei de concepţie a proiectului.

O întârziere a termenelor de predare a uneia sau mai multor faze de proiectare, cu mai mult de o perioadă considerată de graţie (de obicei maximum o săptămână) poate antrena penalizări ale onorariului de proiectare.

Onorariile pot fi calculate în următoarele modalităţi:

· procentaj din costul investiţiei, procedeul cel mai des utilizat

· tariful orar; se aplică pentru misiuni scurte şi clar definite (consultaţii, expertiză, relevee). 

Aceste moduri diferite de calcul pot fi combinate între ele.

Vă plătiţi arhitectul dumneavoastră, dar acesta vă poate aduce economii:

· organizând o veritabilă concurenţă între antreprizele posibile de a lucra pe şantierul dumneavoastră

· verificând dacă materialele utilizate şi tehnologiile de punere în operă corespund perfect celor prevăzute în proiect

· asigurându-se în permanenţă asupra respectării calendarului de execuţie a lucrării

· ferindu-vă prin competenţa sa de surprizele neplăcute ale unor soluţii constructiv sau de finisaj care nu rezistă timpului în condiţii bune.

6. Casa dumneavoastră şi misiunile arhitectului

O casă se realizează în etape succesive: în scopul de a accelera mersul şantierului dumneavoastră (de care depind costurile casei), arhitectul dumneavoastră vă poate asista în fiecare fază a lucrărilor, fie că fac parte din misiunile încredinţate prin proiect, fie că sunt misiuni suplimentare plătite ca atare.

Şantierul dumneavoastră nu poate începe fără următoarele condiţii:

· terenul să fie construibil (lucru pe care îl aflaţi în urma obţinerii Certificatului de Urbanism)

· aţi obţinut Autorizaţia de Construire

· dacă nu sunteţi proprietarul de drept al terenului, trebuie să rezolvaţi întâi problemele juridice legate de teren.

Fazele realizării casei dumneavoastră (conform cu legislaţia românească în vigoare) sunt:

· etapa exploratorie (studiul de temă, studiul pe variante, certificatul de urbanism, PUD, PUZ)

· etapa de obţinere a autorizaţiei de construcţie

· proiectul tehnic, proiectul de execuţie, coordonarea specialităţilor, antemăsuratori, caiete de sarcini şi detalii de execuţie

· şantierul, urmărirea lucrărilor

· recepţia lucrărilor şi finalizarea acestora (inclusiv intabularea)

· Faza exploratorie

Aceasta este realizată de către arhitect, cu ajutorul dumneavoastră. Sunt necesare câteva demersuri.

· Terenul dumneavoastră este construibil?

Este vorba despre terenul pe care doriţi să construiţi (îl deţineţi, doriţi să îl cumpăraţi sau sunteţi în curs de achiziţionare).

În primul rând se face o cerere pentru obţinerea unui Certificat de Urbanism. 

Certificatul de urbanism este (conform Ord.1943/2001, art.27) actul de informare prin care se fac cunoscute solicitantului elementele privind regimul juridic, economic şi tehnic al imobilului, caracteristicile zonei în care se găseşte imobilul (amplasamentul), cerinţe urbanistice care urmează să fie îndeplinite, precum şi lista avizelor şi acordurilor necesare în vederea autorizării executării lucrărilor de construcţii. Pentru aceeaşi parcelă (imobil) se pot emite certificate de urbanism mai multor solicitanţi, indiferent de calitatea acestora în raport cu terenul.

În situaţii deosebite, în funcţie de condiţiile specifice de amplasament .i / sau de importanţa şi complexitatea obiectivului de investiţii şi dacă prevederile documentaţiilor de urbanism aprobate nu furnizează suficiente elemente necesare autorizării, emitentul poate cere suplimentar elaborarea unui plan urbanistic zonal (P.U.Z.) sau plan urbanistic de detaliu (P.U.D.) (Ord.1943/2001, art.29 (3)).

Solicitantul poate fi orice persoană fizică sau juridică interesată să cunoască informaţii cu privire la un imobil – teren şi / sau construcţii (Ord.1943/2001, art.28).

În cazul în care scopul declarat de solicitant este autorizarea executării lucrărilor de construcţii, iar specificul obiectivului (funcţiune, accesibilitate, relaţii de vecinătate etc.) nu se încadrează în prevederile documentaţiilor de urbanism existente aprobate sau dacă particularităţile amplasamentului (suprafaţa neconstruibilă ca urmare a unor interdicţii, servituţi sau zone de protecţie a dotărilor de infrastructură,  rezerve de teren de teren pentru investiţii de interes public etc.) nu permit realizarea investiţiei, certificatul se eliberează cu menţionarea expresă a incompatibilităţilor rezultate, precum şi a imposibilităţii emiterii unei autorizaţii de construire pentru obiectivul propus (Ord.1943/2001, art.29 (2)).

Certificatul de urbanism se emite pentru autorizarea execuţiei lucrărilor de construcţii şi a instalaţiilor aferente, precum şi în vederea desfiinţării construcţiilor. Se mai poate emite pentru: concesionare de terenuri, cereri în justiţie, alte scopuri. (Ord.1943/2001, art.30).

Pentru emiterea C.U.  sunt necesare următoarele:

· cerere tip pentru emiterea C.U., completată cu elementele de identificare ale solicitantului şi imobilului, cu precizarea scopului solicitării actului

· plan de situaţie, eliberat pe suport topografic – vizat de oficiul judeţean de cadastru, geodezie şi cartografie – la scările 1:5000 până la 1:500

· documentul de plată a taxei de eliberare a C.U. (stabilită de către emitent conform legii) – copie.

Nu este necesară prezentarea titlului asupra imobilului sau a altui act care să ateste dreptul de proprietate. Certificatul de Urbanism nu ţine loc de autorizaţie de construire / desfiinţare şi nu conferă dreptul de a executa lucrări de construcţii. (Ord.1943/2001, art.16).

Termenul prevăzut de lege pentru eliberarea C.U. este de 30 de zile de la data depunerii documentaţiei la forurile competente pentru avizare (Ord.1943/2001, art.32). Valabilitatea C.U. este stabilită de către emitent.

 Conform legii (Ord.1943/2001, art.59, art.60, art.61, art.62) sunt considerate terenuri pentru construcţii următoarele:

· terenuri din interiorul localităţilor, ocupate (cu construcţii şi amenajări aferente) sau libere de construcţii

· terenuri aparent libere, pentru funcţiuni urbane de interes public

· terenuri ce se pot concesiona (ce aparţin statului sau unităţilor administrativ – teritoriale locale) cu sau fără licitaţie. Suprafeţele maxime ale terenurilor ce se pot concesiona pentru realizarea de locuinţe şi spaţii construite asociate acestora sunt: în localităţi urbane, 300mp pentru un apartament într-o clădire parter sau parter şi etaj; 200 mp pentru un apartament într-o clădire parter sau parter şi etaj cu două apartamente; 150mp pentru clădiri cu cel mult şase apartamente; în localităţi rurale, 1.000mp pentru o locuinţă. (L 453/2001, art.15)

Terenul dumneavoastră trebuie să fie construibil din punct de vedere tehnic: verificarea subsolului (casele vecine au subsol?), nivelul apelor freatice, existenţa utilităţilor publice şi posibilităţile de racord la canalizare, apă, electricitate, gaz, telefon.

· Studiile preliminare, schiţa de proiect, proiectul pentru autorizare

În faza de concepţie a casei, trebuie să existe un dialog permanent cu beneficiarul până când soluţia adoptată corespunde nevoilor dumneavoastră, gusturilor şi posibilităţilor financiare.

Odată angajat în construcţia unei case, arhitectul dumneavoastră vă poate ajuta în obţinerea datelor despre imobilul pe care doriţi să construiţi. Arhitectul va studia împreună cu dumneavoastră terenul: amplasament (poziţie), împrejurimi, topografie, caracteristici, servituţi, climat, nevoile şi dorinţele dumneavoastră. Dacă vă angajaţi în transformarea unei construcţii existente, sunt necesare câteva studii preliminare – funcţie de amploarea lucrărilor – referitoare la starea tehnică a acestora (se poate ajunge până la o expertiză structurală) pentru care puteţi cere ajutorul arhitectului. 

Combinând aceste motivaţii diferite, arhitectul vă poate face una sau mai multe soluţii – „schiţă de proiect”. Pe baza acestora au loc discuţii cu dumneavoastră, se fac modificări, se discută din nou, până se ajunge la o soluţie care să vă mulţumească. În această primă fază se poate estima costul aproximativ al investiţiei. Dacă arhitectul are convingerea că resursele financiare ale dumneavoastră sunt insuficiente pentru scopul propus, el are datoria să vp informeze asupra acestui lucru (Codul deontologic al profesiei de arhitect, art.31). Ajungeţi, împreună cu arhitectul, la un partiu de arhitectură general pe care acesta, împreună cu colaboratorii (aleşi de el sau de dumneavoastră) se poate detalia pentru faza următoare şi anume proiectul de autorizare.

· Obţinerea Autorizaţiei de Construire

Autorizaţia de construire este actul de autoritate al administraţiei publice locale în baza căruia se pot executa lucrări de construcţii (Legea 453/2001, art.2) şi pe baza căruia se asigură aplicarea măsurilor legale cu privire la amplasarea, proiectarea, executarea şi funcţionarea obiectivelor de investiţii (Ord.1943/2001, art.40). În baza  legii (453/2001, art.3), autorizarea de construire se eliberează pentru: 

· orice construcţie nouă

· construcţii provizorii de şantier

· lucrări cu caracter provizoriu

· reconstruire, modificare, extindere, reparare a clădirilor de orice fel.

Autorizaţia de construire nu este necesară pentru lucrări de reparaţii care nu modifică forma exterioară a construcţiei, materialele din care este executată, se păstrează golurile de tâmplărie (forma, dimensiuni), nu se alterează structura de rezistenţă sau aspectul arhitectural al construcţiei. (L 453/2001, art.8).

Solicitantul Autorizaţiei de Construire poate fi orice persoană fizică sau juridică deţinătoare a unui titlu asupra imobilului, care atestă dreptul de proprietate (contract de vânzare – cumpărare, de schimb, de donaţie, certificat de moştenitor, act administrativ de restituire, hotărâre judecătorească etc.), sau a unui contract de concesiune, de cesiune, de comodat, de închiriere (doar pentru lucrări cu caracter provizoriu, cu acordul expres al proprietarului). Solicitarea  se poate face direct de către deţinătorii titlului sau investitori, fie prin intermediul unui împuternicit – consultant, proiectant, orice altă persoană fizică sau juridică autorizată care are în obiectul de activitate managementul sau proiectarea lucrărilor de construcţii (Ord.1943/2001, art.41).

Dosarul care se va depune în vederea emiterii A.C. va cuprinde următoarele documente (Ord.1943/2001, art.17):

· cerere pentru emiterea A.C., inclusiv anexa, completată cu elementele de identificare şi datele tehnice conform proiectului de autorizare de construire (P.A.C.)

· P.A.C., întocmit în baza prevederilor anexei nr.1 a legii 453/2001 şi a prevederilor art.23 alin (2) din Ord.1943/2001, inclusiv referatele de verificare şi cel de expertiză tehnică – după caz – semnate şi ştampilate în original (două exemplare) 

· actul doveditor al titlului asupra imobilului, care să îi confere solicitantului dreptul de execuţie a lucrărilor de construcţie

· certificatul de urbanism

· fişele tehnice pentru obţinerea avizelor cerute prin C.U., necesare emiterii Acordului Unic (act cu valoare de aviz conform, ce însumează avize şi acorduri favorabile, exprimate prin fişe tehnice, pentru utilităţi urbane) precum şi documentaţiile tehnice necesare emiterii avizelor şi acordurilor care sunt în competenţa de obţinere a emitentului

· declaraţia pe propria răspundere privind inexistenţa unor litigii asupra imobilului

· documentele de plată pentru emiterea A.C., pentru avizele şi acordurile necesare.

Odată cu A.C. se poate solicita şi proiectul pentru organizarea execuţiei lucrărilor (P.O.E.).

P.A.C. este proiectul tehnic pentru Autorizaţia de Construire şi se elaborează de colective tehnice de specialitate, se însuşeşte şi se semnează de cadre tehnice cu pregătire superioară numai în domeniul arhitecturii şi construcţiilor, anume: arhitect cu diplomă recunoscută de statul român, pentru partea de arhitectură (membru O.A.R., cu drept de semnătură) şi inginer cu diplomă recunoscută de statul român pentru partea de inginerie (L 453/2001, art.6). Verificarea proiectelor se face de către verificatori atestaţi.

A.C. se eliberează solicitantului în termen de 30 de zile de la data depunerii documentaţiei complete. Dacă documentaţia este incompletă,  ea se returnează solicitantului în termen de 5 zile lucrătoare de la data înregistrării, cu menţionarea în scris a deficienţelor şi a elementelor necesare completării acesteia. Odată cu A.C. dumneavoastră primiţi în două exemplare un document de „Înştiinţare privind data începerii lucrărilor” pe care trebuie să îl înaintaţi Inspectoratului de Sat în Construcţii (I.S.C.) la începerea şantierului.

Arhitectul cunoaşte reglementările şi practicile administrative. Astfel el vă poate ajuta în depunerea unei documentaţii complete şi a obţinerii A.C - într-un timp mai scurt.

Pentru anumite categorii de lucrări, conţinutul proiectului pentru autorizarea executării lucrărilor de construcţii este simplificat (Ord.1943/2001, art.23 şi anexa 2).

· Taxe 

Taxele pentru obţinerea A.C. se calculează pe baza declaraţiei solicitantului şi în conformitate cu prevederile proiectului prezentat pentru autorizare, funcţie de suprafaţa desfăşurată a construcţiilor sau pe baza devizului general prezent în P.A.C. (această taxă are o valoare de 1% din valoarea de investiţie). La data efectuării recepţiei lucrărilor, dumneavoastră aveţi obligaţia să cereţi emitentului A.C. regularizarea taxei în funcţie de valoarea de investiţiei finală – pe baza unui postcalcul, susţinut cu documente (Ord.1943/2001, art.69, art.70).

Cheltuielile pentru controlul statului (I.S.C.) în autorizarea executării lucrărilor se suportă de către dumneavoastră, în valoare echivalentă de 0,1% din valoarea lucrărilor autorizate, urmând ca la finalizarea lucrărilor să se aplice această cotă şi pentru diferenţele rezultate din actualizarea valorii lucrărilor autorizate. Cheltuielile pentru elaborarea reglementărilor tehnice şi pentru inspecţia statului pentru controlul calităţii lucrărilor de construcţii se suportă de către dumneavoastră prin virarea unei sume echivalente cu 0,7% din cheltuielile de construcţie autorizate, aceasta putându-se achita eşalonat.

· Proiectul tehnic, detalii de execuţie, caiete de sarcini, antemăsurători

Odată obţinută A.C., arhitectul şi colaboratorii săi purced la elaborarea proiectului tehnic şi detaliilor de execuţie necesare pentru începerea lucrărilor pe şantier.

Proiectul tehnic conţine:

· părţi scrise:

- descrierea generală a lucrărilor

- caietele de sarcini

- listele cu cantităţi de lucrări

- graficul general de realizarea a investiţiei)

· părţi desenate

- planuri generale

- planşe principale ale obiectelor

- arhitectură

- structura

- instalaţii

- dotări şi instalaţii tehnologice

- dotări de mobilier, inventar gospodăresc, paza contra incendiilor, protecţia muncii.

Planurile de arhitectură stau la baza celor elaborate de colaboratori, care sunt coordonaţi de către şeful de proiect (arhitect). Aceste planuri furnizează toate elementele necesare (cote, dimensiuni, distanţe, funcţiuni, arii, finisaje, materiale) pentru realizarea investiţiei. Planşele de structură conţin soluţiile constructive, ordinea tehnologică de execuţie şi montaj, recomandări privind manipulare, transport, depozitare şi montaj. 

Având toate aceste informaţii, dumneavoastră vă puteţi căuta (ajutat de arhitect dacă doriţi) antreprize care să vă facă oferte concrete de preţ. Acest lucru înseamnă: un deviz general al investiţiei (detaliat pe categorii de lucrări, principalii indicatori tehnico – economici, eşalonarea investiţiei, condiţii financiare).

Există două tipuri de antreprize: antreprize (firme de construcţii) mai mici, care să presteze toate categoriile de lucrări necesare şi antreprize mai mari (generale) care să se ocupe de ansamblul lucrărilor şi să dea în subantrepriză lucrări specifice. În ambele cazuri se semnează un contract de dumneavoastră ca beneficiar şi antreprenor ca executant al lucrărilor. Lucrările se mai pot executa şi în regie proprie.

Arhitectul este obligat prin codul deontologic al profesiei de arhitect (art.26) să nu presteze simultan pentru acelaşi client servicii de proiectare sau consulting şi servicii de execuţie şi comerţ cu materiale de construcţie.

· Şantierul şi urmărirea lucrărilor

Odată ales executantul, se poate începe şantierul. 

La loc vizibil, pe toată perioada lucrărilor, trebuie afişat un panou de minim 90×60cm, cu datele de identificare ale investiţiei: denumire, adresă, beneficiar, proiectant general, executant (constructor), numărul A.C., valabilitatea ei, data începerii şi terminării lucrărilor.

Obligaţiile dumneavoastră şi ale executantului sunt (Ord.1943/2001, art.80): 

· urmărirea execuţiei lucrărilor (prin diriginte de şantier autorizat, ca reprezentant al dumneavoastră şi responsabil tehnic cu execuţia atestat, din partea executantului)

· întocmirea cărţii tehnice a construcţiei (evidenţa tuturor documentelor privind construcţia în toate etapele realizării ei; se întocmeşte şi se completează prin grija dirigintelui de şantier pe perioada executării lucrărilor, apoi obligaţia de completare revine dumneavoastră)

· efectuarea recepţiei la terminarea lucrărilor în termen precum şi a recepţiei finale după perioada de garanţie

· urmărirea comportării în exploatare a construcţiei. 

Arhitectul are dreptul şi obligaţia de a urmări executarea întocmai a lucrărilor proiectate. Neconformitatea acestora cu documentaţia elaborată va fi semnalată dumneavoastră şi, după caz, organismelor de control abilitate (codul deontologic al profesiei de arhitect, art.35).

Pe durata şantierului, arhitectul poate efectua: inspecţii periodice, controlul stării diverselor categorii de lucrări, verificarea părţii financiare a lucrărilor. 

Prin dispoziţie de şantier dată de proiectantul lucrărilor şi cu acordul scris al dumneavoastră se pot admite modificări locale ale soluţiilor tehnice din proiectele autorizate, fără emiterea unei noi A.C., numai dacă prin aceasta nu se modifică condiţiile de amplasament, alcătuirea structurală de ansamblu ori aspectul construcţiei sau dacă nu sunt periclitate rezistenţa şi stabilitatea clădirilor învecinate. Responsabilitatea privind corectitudinea tehnică a soluţiei modificatoare aparţine proiectantului, iar dumneavoastră aveţi obligaţia de a depune în copie la emitentul A.C. dispoziţiile de şantier cu rol de martor (Ord.1943/2001, art.66)

Executantul, în baza contractului de antrepriză încheiat cu beneficiarul are următoarele obligaţii pentru asigurarea calităţii construcţiilor:

· să vă sesiseze cu privire la neconformităţile şi sau neconcordanţele din proiect, în vederea soluţionării lor de către proiectant

· să înceapă execuţia numai dacă există A.C.
· să execute lucrările numai pe baza şi în conformitate cu proiectul tehnic de execuţie.
· Recepţia lucrărilor şi finalizarea acestora (inclusiv intabularea)

Potrivit prevederilor legale în vigoare, recepţia lucrărilor de construcţii şi a instalaţiilor aferente este actul prin care dumneavoastră declaraţi că acceptaţi, preluaţi lucrarea (cu sau fără rezerve) şi că aceasta poate fi dată în folosinţă. Prin actul de recepţie se certifică faptul că executantul şi-a îndeplinit obligaţiile contractuale şi în conformitate cu documentaţia de execuţie.

Recepţia se realizează în două etape:

· recepţia la terminarea lucrărilor (este obligatorie şi pentru realizarea lucrărilor în regie proprie)

· recepţia finală la expirarea perioadei de garanţie.

Dumneavoastră aveţi obligaţia să începeţi recepţia în maximum 15 zile de la notificarea terminării lucrărilor de către executant şi să comunicaţi data proiectantului, executantului şi membrilor comisiei. 

Recepţia la terminarea lucrărilor se face de către o comisie aleasă de dumneavoastră, din care trebuie să facă parte reprezentantul administraţiei locale. Proiectantul şi executantul (sau reprezentanţii lor) nu pot face parte din comisia de recepţie, întrucât au calitatea de invitaţi. 

Comisia de recepţie examinează: 

· respectarea prevederilor din A.C, precum şi avizele şi condiţiile de execuţie impuse de autorităţile competente; 

· executarea lucrărilor în conformitate cu prevederile contractului, ale documentaţiei de execuţie şi ale reglementărilor specifice

· referatul de prezentare întocmit de proiectant cu privire la modul în care a fost executată lucrarea

· terminarea tuturor lucrărilor prevăzute în contractul încheiat între dumneavoastră şi executant.

La terminarea examinării, comisia va consemna observaţiile şi concluziile în procesul verbal de recepţie. Recepţia se poate face dacă nu există obiecţii. Dacă există obiecţii, se poate face recepţia cu notarea expresă a acestora şi cu posibilitatea de remediere a lipsurilor în termen de 90 de zile. După executarea remedierilor, executantul va cere în scris anularea obiecţiilor.

Recepţia finală este convocată de dumneavoastră în cel mult 15 zile după expirarea perioadei de garanţie specificată în contractul cu executantul. La recepţia finală participă: proiectantul lucrării, executantul, comisia de recepţie şi dumneavoastră. Comisia se întruneşte la data şi locul fixate şi examinează următoarele: procesele verbale de recepţie de la terminarea lucrărilor; finalizarea lucrărilor cerute de „recepţia de la terminarea lucrărilor”; referatul dumneavoastră privind comportarea construcţiilor în exploatare pe perioada de garanţie, inclusiv viciile aferente şi remedierea lor.

La terminarea recepţiei, comisia de recepţie finală îşi va consemna observaţiile şi concluziile în procesul verbal de recepţie finală, în termen de 3 zile lucrătoare.

După punerea în funcţiune a obiectivului de investiţii, dumneavoastră aveţi obligaţia să: 

· regularizaţi taxele datorate administraţiei publice locale, precum şi achitarea celorlalte cote legale

· obţineţi adeverinţa de existenţă a construcţiei (pe bază de cerere, extras de carte funciară în original valabil 30 zile, plan parcelar întocmit de proiectant autorizat de Oficiul Naţional de Cadastru, Copie Autorizaţie de Construcţie, proces verbal de recepţie a lucrărilor) pentru intabulare sau obţinere autorizaţie de funcţionare – înregistrare în Cartea Funciară

· declaraţi investiţia în vederea impunerii. 

Declaraţia în vederea impunerii la organele financiare teritoriale trebuie făcută la terminarea completă a lucrărilor şi nu mai târziu de 15 zile de la data expirării termenului de valabilitatea a A.C.

Întocmit, dr. arh. Vlad GAIVORONSCHI

